open-index/open-wikipedia-markdown huggingface dataset:
Miguel Veloso

**Miguel Luís Pinto Veloso** (født 11. mai 1986) er en portugisisk fotballspiller som spiller for den italienske klubben . 

Han spiller forsvar eller defensiv midtbane.

Miguel Velosos far er António Veloso, tidligere spiller på det portugisiske landslaget og forsvarsspiller for SL Benfica. Velosos mor heter Teresa, og hans yngre søster Raquel.

## Referanser


## Eksterne lenker
* 
*  Profil hos FootballZZ.com også tilgjengelig på Portugisisk, Fransk, Spansk og Brasiliansk.
*  Profil på ForaDeJogo.net også tilgjengelig på Portugisisk.
*  Profil på PortuGOAL.net
*  Profil på SoccerNet.ESPN.go.com
*  Profil på GenoaCFC.it
Lacnunga

**Lacnunga** er en samling av diverse medisinske tekster på hovedsakelig på angelsaksisk og som ble nedskrevet i sørvestlige England en gang rundt det første tiåret på 1000-tallet, det vil si betydelig senere enn *[[Balds legebok]]* (*Bald’s Leechbook*), en annen medisinsk tekstsamling. Manuskriptet blir i dag bevart i British Library i London («BL, Harley 585»).

«Lacnunga» er et angelsaksisk ord som betyr «botemiddel». Navnet var ikke opprinnelige en del av manuskriptet, men gitt av samlingens første redaktør, Oswald Cockayne, på 1800-tallet og det har siden blitt stående.

Manuskriptet består av mange unike tekster, inkludert en uvanlig andel trolldomsformler som gir en sjeldent glimt inn populære, angelsaksiske forestillinger og praksis for helbredelser. Blant disse magiske formlene er en som er kjent som *Wið færstice* (*Mot brå smerte*) som kanskje var ment mot revmatisme. Legerådene, velsignelsene og trolldomsformlene blir gitt i prosa, men ellers er teksten på vers.

Bokens innhold var planlagt I henhold til prinsippet om «A capite ad calcem» (latin «fra hode til hæl»), underforstått at det begynner med den sykes hode først som det viktigste og deretter nedover kroppen, men planen ble ikke opprettholdt utover i teksten og mangler således den orden og disipli som *Blads legebok*. Skriveren som opplagt ikke hadde medisinsk kunnskap synes å ha skrevet ned det han kom over som falt innenfor temaet.

Lacnunga inneholder totalt sett rundt 200 resepter som omhandler blant annet fruktbarhetsråd, besvergelser mot sein fødsel, og den lengste teksten er den kjente «Niurtevelsignelsen» («Nine Herbs Charm») som inneholder den eneste referanse til den hedenske guden Woden (Odin) i medisinske tekster på angelsaksisk. Virkemidlene er preget av overtro som trolldomsbeskyttelser, besvergelser og hvit magi, og de mest interessante er fra angelsaksisk tid, men det er også tekster med keltisk og germansk opprinnelse. Selv om den medisinske verdien er liten er den historiske verdien stor som et innblikk i et ikke-rasjonelt tankesett i angelsaksiske England.

## Litteratur
*Cockayne, Oswald (red.) 1864–1866: *Leechdoms, Wortcunning and Starcraft of Early England*, The Rolls Series, 35, 3 bind (London: Longman and others). Første trykte utgave av teksten.
*Doane, A. N. 1994: *Anglo-Saxon Manuscripts in Microfiche Facsimile: Volume 1*, Medieval and Renaissance Texts and Studies, 136 (Binghamton, N.Y.: Medieval & Renaissance Texts and Studies). No. 265 er en faksmile av Harley 585; side 26-36 av notene er kilde for datering av manuskriptet som nevnt i denne artikkelen.
*Grattan, J. H. C. & Singer, Charles. 1952: *Anglo-Saxon Magic and Medicine*, Publications of the Wellcome Historical Medical Museum, new series 3 (London: Oxford University Press). Relativ ny utgave og oversettelse.
Banksøya

**Banksøya** (engelsk: *Banks Island*) er en øy som tilhører Nordvestterritoriene i Canada. Øya er oppkalt etter den britiske naturforskeren Joseph Banks. Øya består både av åser, lavland, enkelte høydedrag og tundra. Det ble åpnet en nasjonalpark på Banksøya i 1992. Parken fikk navnet Aulavik.

## Referanser


## Eksterne lenker
*
Natalja Baranskaja

**Nataja Baranskaja** (1908–2004) var en russisk forfatter. Da hun var 60 år gammel debuterte hun med sin første bok som het *En uke som alle andre*. Boken forteller om hvordan det er å være kvinne i Sovjetunionen. Boken ble oversatt til norsk i 1975.

## Referanser
Bardejov

**Bardejov** (tysk *Bartfeld*, ungarsk *Bártfa*, polsk *Bardiów*) er en by i Slovakia. Byen nevnes første gang i 1243. Arkitektur og kunst fra så langt tilbake som til middelalderen er fremdeles veldig godt bevart.

På 1400-tallet hadde Bardejov stor økonomisk vekst, hovedsakelig innen håndverk og handel. I 1455 ga kongen byen privilegiet å bleke og selge lintøy. Dette monopolet overgikk all annen aktivitet i byen. På den tiden hadde bare Bratislava, Košice og Levoča et større antall håndverkere og laug enn Bardejov.

Bardejov ble i 2000 oppført på UNESCOs liste over verdens kulturarv. 

## Demografi

## Vennskapsbyer
*  Mogilev, Belarus
*  Ashtabula, USA
*  Sremski Karlovci, Serbia
*  Molde, Norge
*  Calais, Frankrike
*  Slovenj Gradec, Slovenia
*  Kaštela, Kroatia
*  Mikulov, Přerov, Česká Lípa, Tsjekkia
*  Tiachiv, Ukraina
*  Montemarciano, Italia
*  Gorlice, Zamość, Krynica, Jaslo, Muszyna, Polen

## Referanser


## Eksterne lenker
*
Europavei 57

**Europavei 57** går mellom Sattledt i Østerrike og Ljubljana i Slovenia. Veiens lengde er rundt 380 km.

Trasé fastlagt av UNECE: Sattledt – Liezen – St. Michael – Graz – Maribor – Ljubljana.

## Knutepunkter

}

|}

## Eksterne lenker
Matteo Darmian

**Matteo Darmian** (født 1989) er en italiensk fotballspiller som spiller for .

Han debuterte for førstelaget til  mot  den 19. mai 2007.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2024.

## Meritter
;Manchester United
* FA-cupen: (1) 2015/16
* Ligacupen: (1) 2016/17
* Europaligaen: (1) 2016/17

## Referanser


## Eksterne lenker
* 
* Matteo Darmians spillerprofil for AC Milan på acmilan.com
* Matteo Darmians spillerprofil for Manchester United  på Stretfordend.co.uk
Bannockburn

**Bannockburn** skotsk-gælisk: *Allt a' Bhonnaich*) er en landsby (*[[Landsby#Landsbyer i engelsktalende land|village]]*) i regionen Stirling i Skottland. Den er lokalisert rett sør for sentrum av byen Stirling, som den er en del av. Den er oppkalt etter Bannock Burn, en bekk som renner gjennom byen før den strømmer ut i elven Forth. Befolkningstallet er for 2020 beregnet til 6720 innbyggere.

Stedsnavnet er utvilsomt knyttet til et stort slag i 1314 mellom Skottland og England, mellom Robert Bruce på skotsk side og Edvard II av England på den motsatte siden. Skottene var tallmessig underlegne, men vant likevel slaget og sørget for at Skottland fikk sin selvstendighet. Som Aryeh Nusbacher slår fast i sin analyse i *The Battle of Bannockburn, 1314* (2000) at årsaken for den skotske seieren var ikke så mye grunnet engelsk tåpelighet som dyktigheten og dristigheten til Robert Bruce. Sluttresultat var at den engelske hæren ble fullstendig slått, og mange engelske riddere og adelsmenn ble drept. Skottland vant sin frihet og uavhengighet.

## Referanser


## Eksterne lenker

*Bannockburn Community
Nøklevann Ro- og Padleklubb

**Nøklevann Ro- og Padleklubb** (NRPK) er en klubb med tilhørighet til Nøklevann. Nøklevann er et drøyt 3 km langt vann som ligger i Østmarka i Oslo. 

Formålet med klubben er tredelt:
#Tilrettelegge for roing og padling på Nøklevann, også for funksjonshemmede
#Drive idrett organisert i Norges Idrettsforbund 
#Jobbe aktivt for å  bevare Nøklevann som et friluftsområde til nytte for lokalbefolkningen i omegnen. 

Klubbens medlemmer benytter seg av tilbudet for fysisk aktivitet, friluft og rekreasjon. Grunntilbudet til alle medlemmene er muligheten til å benytte klubbens materiell på Nøklevann innenfor sesongens åpningstider.  I tillegg har klubben en sjøbase med kajakker sør på Malmøya. 

Nøklevann ro- og padleklubb ble stiftet på Rustadsaga i februar 1988. Høsten 2025 hadde klubben omtrent 5500 betalende medlemmer. Klubben har omtrent 170 båter. Dette inkluderer kajakker, kanoer, robåter, scullere og SUP. 

Klubben er medlem av Norges Idrettsforbund gjennom Oslo Idrettskrets. Klubber er også medlem i særforbundene Norges Roforbund og Norges Padleforbund. Klubben er organisert med et styre, valgkomite og revisorer.

## Eksterne lenker
*
Basingstoke

**Basingstoke** er en stor by i nordøstlige Hampshire i sørlige og sentrale England. Den ligger tvers over en dal ved kilden til elven Loddon. Den er lokalisert 48&nbsp;km nordøst for Southampton, 77&nbsp;km sørvest for London, 31&nbsp;km nordøst for Winchester. I henhold til folketelling i 2011 var befolkningen, inkludert ytre forsteder, på 107 355 innbyggere. Den er en del av borough Basingstoke og Deane og en del av valgkretsen Basingstoke. Basingstoke har hatt bystatus siden 1227.

Basingstoke ble omtalt i *[[Domesday Book]]* av 1086, og den forble en liten markedsby helt fram til 1950-tallet. Ved begynnelsen av den andre verdenskrig var befolkningen ikke på mer enn 13 000. Den har fortsatt et regelmessig marked, men er nå langt større enn Hampshire fylkesråds definisjon av en markedsby. Den begynte særlig å ekspanderte på 1960-tallet grunnet en tresidig avtale mellom myndighetene i henholdsvis London og Hampshire. Byen utviklet seg raskt etter den andre verdenskrig, som med ulike andre britiske byer, for å tilpasse seg Londons befolkningsoverskudd fra sanerte byområder som oppfattet under Stor-London-planen i 1944.

## Referanser


## Eksterne lenker
* 
* Offisielt nettsted
* Lokal informasjon om Basingstoke fra Hampshire County Council
Terrorangrepet på turister i Hadramaut 2008

**Terrorangrepet på turister i Hadramaut 2008** skjedde 18. januar 2008, da ukjente gjerningsmenn overfalt en konvoi med belgiske turister og deres guider i på vei gjennom Wadi Dawan ørkendalen i Hadramaut-provinsen i Jemen.

## Angrepet
En konvoi med fire jeeper som brakte totalt 15 turister til Shibam ble overfalt av ukjente geværmenn i en skjult bil. 

### Skader
To belgiske kvinner, Claudine Van Caillie, fra Brussel (62 år) og Katrine Glorie, fra Øst-Flandern (54 år) sammen med jemenittiske sjåfører og en guide ble drept i angrepet. En annen mann ble alvorlig såret, andre fikk mindre skader. Turistene ble sendt hjem til Belgia dagen etter angrepet, unntatt den skadede mannen som ble værende i Sanaa.

## Ansvar
Etter angrepet, avviste den belgiske utenriksministeren Karel De Gucht opprinnelig at Al-Qaida kunne være ansvarlig for angrepet, og forklarte dette med at selv om en ikke kunne avvise muligheten, var interne disputter og latent islamisme også en faktor. 

## Reaksjoner
*  Slovenia, som hadde formannskapet i EU, ga en uttalelse som sa: «EU-presidentskapet fordømmer på det sterkeste alle former for vold, og oppfordrer regjeringen i Yemen om å bringe gjerningsmennene for retten».

## Etterforskning
Flere arrestasjoner ble gjort av jemenittiske myndigheter 21. januar.

## Se også
* Terrorangrepet på turister i Mareb 2007

## Referanser
A Sense of Purpose

***A Sense of Purpose*** er det niende albumet av det svenske melodiøst death metal bandet In Flames. 

In Flames srev under en kontrakt med Koch Records for den nordamerikanske utgivelsen den 1. april. Den første singelen fra det nye albumet ble «The Mirror's Truth». Albumet ble også utgitt i en versjon med kun 1500 kopier. Denne utgivelsen ble utgitt samme dag som den europeiske utgivelsen

Sporene «Disconnected», «Drenched in Fear» og «The Chosen Pessimist» har blitt spilt på radio.

Albumet fikk «Parental Advisory»-klistermerke i USA, noe som gjør dette det eneste albumet av In Flames med et slikt merke siden deres debut i 1994, samt sangen «Watch Them Feed» fra *Trigger*-EP-en. Sangen «The Chosen Pessimist» er også In Flames' lengste sang, og varer over åtte minutter. 

## Sporliste
# «The Mirror's Truth»¹ – 3:00
# «Disconnected» – 3:32
# «Sleepless Again» – 4:08
# «Alias» – 4:49
# «I'm the Highway» – 3:41
# «Delight and Angers» – 3:37
# «Move Through Me» – 3:05
# «The Chosen Pessimist» – 8:16
# «Sober and Irrelevant» – 3:21
# «Condemned» – 3:33
# «Drenched in Fear» – 3:29
# «March to the Shore» – 3:26
# «Eraser»¹ (Japansk bonusspor) – 3:18
# «Tilt»¹ (Japansk bonusspor) – 3:45
# «Abnegation»¹ (Japansk bonusspor) – 3:43

¹Disse sporene finnes også på *«[[The Mirror's Truth]]»*-singelen.

## Personell
* Anders Fridén – vokalist
* Jesper Strömblad – gitar
* Björn Gelotte – gitar
* Peter Iwers – bassgitar
* Daniel Svensson – trommer

## Referanser


## Eksterne lenker
*
Terrorangrepet på turister i Mareb 2007

**Terrorangrepet på turister i Mareb 2007** skjedde 2. juli 2007, da en bilbombe rammet spanske turister.

## Angrepet
Et medlem av Al-Qaida kjørte en bil lastet med eksplosiver inn i en kolonne med turister som besøkte Dronningen av Saba-tempelet i Mareb, Ma'rib- provinsen, Jemen.

### Skader
8 spanske turister og 2 jemenittiske sjåfører ble drept, 12 personer ble såret.

## Etterforskning
8. august ble fire militanter drept i et jemenittisk sikkerhetsraid nær Mareb, en av dem var Kassem al-Raimi, som var topplederen i al-Qaida som hadde ansvaret for angrepet på turistene. Raimi var også involvert i andre operasjoner og var en av 13 dømte fanger som flyktet fra et fengsel i Sanaa i 2006.

## Se også
* Terrorangrepet på turister i Hadramut 2008

## Referanser


## Eksterne lenker
*  warvictims.com
Zetor’n

***Zetor'n*** er det første CD-albumet av den trønderske countryrockegruppa Too Far Gone. Det kom ut i 1998.

## Sporliste
# «Zetor'n» (R. Øien)
# «Ainnføtes»  (R. Øien)
# «De e slutt» (O. B. Øien)
# «Fårr sein» (P. Øien)
# «Vijnnan» (P. Øien)
# «Skytbas'n»  (R. Øien)
# «Fårrælska igjæn» (O. B. Øien)
# «Skriv dæ en sang» (R. Øien/P. Øien)
# «Kåmm dæ i sige'» (P. Øien)
# «Sivert & hoinn» (R. Øien)
# «Treidagsfest på Ler» (O. B. Øien)
## Medvirkende
### Too Far Gone
* Petter Øien - sang, gitar, låtskriver
* Roar Øien - steel-gitar, kor, låtskriver
* Ola Buan Øien - gitarer, mandolin, kor, låtskriver
* Tore Dalsaune - bass, kor
* Anders Stensås - trommer, kauking 
### Andre medvirkende
* Torstein Flakne - gitar, tangenter, kor, produsent
* Rune Nordal - tekniker, mastering 
* Per H. Taraldsen - strengeinstrumenter
* Morten Bach - strengeinstrumenter
* Trond Hustad - tangenter

## Eksterne lenker
* Too Far Gones artikkel om plata
Nevena Tsoneva

**Nevena Tsoneva** (bulgarsk Невена Цонева) (født 1986) er en bulgarsk sanger som vant første sesong av den bulgarske tv-serien *Music Idol* i 2007.

## Referanser


## Eksterne lenker
* 
*
Terrorangrepet i Lahore 10. januar 2008

**Terrorangrepet i Lahore 10. januar 2008** skjedde da en selvmordsbomber sprengte seg i luften blant en gruppe politifolk ved et politi-sjekkpunkt i Lahore i Pakistan.

## Bakgrunn
Den lange rekke med selvmordsaksjoner i Pakistan startet etter at politi og soldater stormet Den røde moské i Islamabad i juli 2007, noe som førte til at over hundre islamittiske studenter ble drept i kampene.

Militante grupper har de siste årene vært ansvarlig for flere voldelige aksjoner mot både politivesenet og hæren, som har slått hardt ned på militante i de nordvestlige provinsene i Pakistan.

## Angrepet
En sterk kontingent med politifolk hadde blitt utplassert rundt Lahore High Court og the General Post Office i Lahore, i påvente av en demonstrasjon som den pakistanske opposisjonen skulle avholde i byen, i protest mot at president Pervez Musharraf hadde avsatt flere høyesterettsdommere i landet. Angrepet skjedde ca. klokken 11:45 i nærheten av de offentlige bygningene. En selvmordsbomber nærmet seg en gruppe med politifolk, utenfor en rettsbygningen og utløste like etter en kraftig eksplosjon. Det var ulike meldinger om hvordan selvmordsbomberen nærmet seg åstedet, noe meldinger sa at vedkommende brukte en motorsykkel, andre sa at han gikk til fots.

### Skader
Eksplosjonen drepte minst 23 mennesker og såret 58, ifølge politikilder. 22 av de drepte var politifolk, og mange av de sårede i angrepet var kritisk skadde. Øyenvitner fortalte at de kunne se minst 60 politifolk ligge på bakken etter angrepet.

## Ansvar
Ingen grupperingen tok umiddelbart på seg ansvaret, men mistanken ble rettet mot Taliban og al-Qaida, eller grupperinger med tilknytninger til disse.

Noen advokater rettet imidlertid anklager mot regjeringen til Musharraf, og mente dette var et forsøk på å få utsatt parlamentsvalget 18. februar.

## Se også
* Parlamentsvalget i Pakistan 18. februar 2008
* Terrorangrepene i Lahore 11. mars 2008

## Referanser
Bæst i test

***Bæst i test*** er det andre CD-albumet av den trønderske countryrockegruppa Too Far Gone. 

Albumet kom ut i 2000.

## Sporliste
# «Bæst i test» (Petter Øien)
# «Deilig» (Petter Øien/Frank Hellum/Ronny Wikmark)
# «Sydentur'n» (Petter Øien/Torstein Flakne/Frank Hellum)
# «Skiheis'n» (Ola Buan Øien)
# «Så fin» (Petter Øien/Kincaid/Funck)
# «Kainn æ få lov» - It Must Be Love (Roar Øien/Bob McDill)
# «Kæm tok ho me sæ» (P. Øien/R. Øien)
# «Plattfæst'n» (O. B. Øien)
# «Tømmerdrefta» (R. Øien)
# «Zetor'n» (R. Øien)
# «Liten» (P. Øien/Hellum/Wikmark)

## Medvirkende
### Too Far Gone
*Petter Øien – vokalist, gitar, låtskriver
*Ola Buan Øien – gitarist, kor, låtskriver
*Roar Øien – steelgitar, vokal, kor, låtskriver
*Tore Dalsaune – bassist, kor
*Anders Stensås – trommeslager
### Andre medvirkende
* Ronny Wikmark - tangenter, låtskriver, produsent
* Frank Hellum - kor, låtskriver, produsent
* Jarl Ivar Andresen - akustisk gitar
* Torstein Flakne - låtskriver
* Björn Engelmann - mastering 
* Lasse Berre - foto
* Hege R. Lunnan - styling
## Eksterne lenker
* 
*   Too Far Gone's artikkel om plata
Tia flyg

***Tia flyg*** er det tredje CD-albumet av den trønderske countryrockegruppa Too Far Gone. 

Albumet kom ut i 2002.

## Sporliste
# «Jævla lathans» &ndash; One More Last Chance (Vince Gill/Gary Tolbert/Gary Nicholson/Ola Buan Øien)
# «Tia flyg» (Ola Buan Øien)
# «Et håp» (Ola Buan Øien/Tore Dalsaune)
# «Even sto å grein» &ndash; I Don't Even Know Your Name (Alan Jackson/William R. Jackson/Andy Loftin/Roar Øien)
# «Sjer du mæ» (Roar Øien)
# «Los'n» (Petter Øien)
# «Mønsåsfæst'n» &ndash; Louisiana Saturday Night (Tom T. Hall/Jimmy C. Newman/Ola Buan Øien)
# «Traktorpulling» (Ola Buan Øien)
# «Siste natt» (Petter Øien)
# «Kelner – server flatsteik» &ndash; Hello Mr. Heartache (Michael Henderson/John Hadley/Roar Øien)
# «Kongen på haugen» (Roar Øien/Ola Buan Øien)
# «Så gla du e mi» (Ola Buan Øien)
# «Frihelg» (Ola Buan Øien)
# «Gammel mann» (Petter Øien)
# «Trubadur'n» (skjult spor)

## Medvirkende
### Too Far Gone
* Petter Øien - sang, gitar, låtskriver
* Roar Øien - steel-gitar, kor, låtskriver
* Ola Buan Øien - gitarer, mandolin, kor, låtskriver, produsent
* Tore Dalsaune - bassgitar
* Anders Stensås - trommer, perkusjon
### Andre medvirkende
*Knut Hem – dobro
*Sturla Eide – fele
*Thomas Henriksen – tangenter
*Rune Nordal - miksing, mastering, tekniker
*Edgard Lien - tekniker
*Thomas Denstad - tekniker
*Lasse Berre - foto

## Eksterne lenker
* Too Far Gone's artikkel om plata
Bassano del Grappa

**Bassano del Grappa** er en by som ligger like ved Alpene i Veneto i Italia. Byen er mest kjent fordi det var her Napoleon i 1796 seiret over Østerrike. Den har 43347 innbyggere (2013).

## Referanser


## Eksterne lenker
*
QWERTY (sang)

**QWERTY** er en sang lagd av Linkin Park som kom på underground albumet Underground v6.0.

Sangen hadde premiere i august 2006 på Summer Sonic Festival i Osaka i Japan. Sangen er kjent for dens kompliserte gitarriff som ikke er typisk for Linkin Park. Sangen er inspirert av heavy metal-riff.

Sangen pleier å bli kalt *Behind Your Lies* på grunn av refrenget i sangen «You hide behind lies, you don't know why, you crossed the line, wrapped up inside your lies.» I liveversjonen av sangen hvisker Shinoda «you hide behind lies, you don't know why», men i studioversionen hvisker Bennington. Sangen fikk navnet sitt fra tastaturet som blir kalt QWERTY. 

Sangen er én av tre B-sanger i Linkin Park Projekt Revolution. Sangen debuterte i Amerika på Mountain View den 29. juli 2007.

## Trivia
* Liveversjonen varer 34 sekunder lengre enn studioversionen.
Like Refugees

***Like Refugees*** er det fjerde studioalbumet av den trønderske countryrockegruppa Too Far Gone. 

Albumet kom ut i 2005.

## Sporliste
# «Like Refugees» (O. B. Øien)
# «Can't Go Too Far» (O. B. Øien)
# «Queen of the Night» (O. B. Øien)
# «I Guess My Lady» (R. Øien)
# «Five Gunmen» (Meyer/O. B. Øien)
# «Paradise on Earth» (O. B. Øien)
# «Rita's Bar» (O. B. Øien)
# «Hillbilly Boogie» (O. B. Øien)
# «At the Same Speed» (R. Øien)
# «What If...» (R. Øien)
# «Singer – Songwriter» (O. B. Øien)
# «Half Way Home» (R. Øien/P. Gelsomine)
# «Redneck Hurricane» (O. B. Øien)
# «We Will Remember» (O. B. Øien)

## Medvirkende
### Too Far Gone
*Ola Buan Øien – vokalist, gitar, låtskriver, kor
*Roar Øien – vokalist, banjo, steelgitar, låtskriver
*Magne Kollstrøm – bassist, kor
*Anders Stensås – trommeslager
### Andre medvirkende
*Tore Tellnes – hammond, piano
*Ronny Wikmark – piano
*Sturla Eide – fele 
*Jan Ragnar Storheim – cello
*Morten Stendahl - mastering
*Rune Nordal - miksing
*Lasse Berre - foto
## Eksterne lenker
* Too Far Gone's artikkel om plata
Løkky

***Løkky*** er det femte studioalbumet av den trønderske countryrockegruppa Too Far Gone. 

Albumet kom ut i 2006.

## Sporliste
# «Ælsk dæ vilt» (O.B. Øien / Rømma)
# «Asbjørn Per Moen» (Ola Buan Øien|O.B. Øien)
# «Løkky» (Børge Rømma|Rømma / R. Øien)
# «Finaste vin» (Ola Buan Øien|O. B. Øien / Børge Rømma|Rømma)
# «Finn aldri ro» (Børge Rømma|Rømma / Roar Øien|R. Øien)
# «Heltidsjobb» (Ola Buan Øien|O. B. Øien)
# «Tenn et håp» (Børge Rømma|Rømma / Roar Øien|R. Øien)
# «Album» (Børge Rømma|Rømma / Roar Øien|R. Øien)
# «Slit en streng» (Ola Buan Øien|O. B. Øien)
# «Far va på bar» (Børge Rømma|Rømma)
# «Javæl» (Ola Buan Øien|O.B. Øien)
# «Væsen» (Børge Rømma|Rømma / Roar Øien|R. Øien)
# «Bygdeoriginal» (Ola Buan Øien|O.B. Øien)
# «Liv ætte dauen» (Børge Rømma|Rømma / Roar Øien|R. Øien)

## Medvirkende
### Too Far Gone
* Børge Rømma - sang, gitar, låtskriver
* Roar Øien - steelgitar, kor, låtskriver
* Ola Buan Øien - gitarer, mandolin, kor, låtskriver
* Magne Kollstrøm - bass, kor
* Anders Stensås - trommer, perkusjon

### Andre medvirkende
* Erlend Bjørkøy - fele
* Tore Tellnes - orgel, piano
* Geir Bertheussen - munnspill
* Reidulf Wormdal - orgel, piano og stryk på *Liv ætte dauen*
* Chelsea Michelle Wold - sang
* Ordfører'n - rap på *Løkky*
* Kapabel - rap på *Løkky*
* Lars Gunnar Lien - miksing
* Thomas Henriksen - miksing
* Morten Stendahl - mastret

## Eksterne lenker
* Too Far Gone's artikkel om plata
Ane Farsethås

**Ane Farsethås** (født 21. desember 1973 i Oslo) er en norsk litteraturkritiker og journalist, mest kjent som kulturredaktør i *[[Morgenbladet]]*, dit hun kom fra ''Dagens Næringsliv'' i 2011.

Hun er utdannet cand. philol.

Hun var redaksjonsmedlem i litteraturtidsskriftet Vinduet 1999–2000, kommentert litteratur for NRK P2, og fra 2002 til 2011 var hun fast bokanmelder og kommentator i Dagens Næringsliv.

I 2004 kåret Norsk kritikerlag henne til Årets litteraturkritiker, og samme år ble hun kåret til Nordens beste kritiker av tidsskriftet *Nordisk Litteratur*.

## Bibliografi (utvalg)

* 2005: *Essensielt, litteraturens og filmens klassikere* – medforfatter: Øyvor Dalan Vik
* 2012: *Herfra til virkeligheten*
* 2018: *Grenseverdier*

## Referanser


## Eksterne lenker
* Ane Farsethås' anmeldelse med tittelen *[https://web.archive.org/web/20070210083234/http://www.vinduet.no/tekst.asp?id=283 Alene mot alt]* i tidsskriftet *Vinduet*, av Hanne Ørstaviks *Uke 43* (2002). Arkivert.
* Kort intervju med henne i tidsskriftet ''Nordisk Litteratur''
* Ane Farsethås' profil på morgenbladet.no.
Yannick Djaló

**Yannick dos Santos Djaló**, eller bare **Yannick** (født 5. mai 1986) er en portugisisk fotballspiller som spiller for den thailandske klubben Ratchaburi Mitr Phol FC.  

Han har bodd det meste av sitt liv i den portugisiske hovedstaden Lisboa.

## Klubbkarriere
Djaló er en spiller fra det kjente ungdomsakademiet til Sporting Clube de Portugal. Han gjorde sin debut den 16. september 2006 i en ligakamp mot Paços de Ferreira. Djaló hevdet seg som en kvalitetsspiller, og deltok også i Sportings UEFA Champions League 2006-07. Yannick Djaló har kontrakt med Sporting Lisboa inntil 2013.  

## Referanser


## Eksterne lenker
*
Ohad Naharin

**Ohad Naharin** (født 1952 i kibbutzen Mazra, Israel) er en israelsk danser, koreograf og musiker. 

Naharin studerte på Juillard og med Martha Grahams kompany før han vendte tilbake til Israel for å bli direktør av Batsheva Dance Company, som ble grunnlagt i 1964 av Martha Graham og Baroness Batsheva De Rothschild. I Batsheva er han i dag den kunstneriske drivkraften og kompaniets hovedkoreograf. Batsheva Dance Company er under hans ledelse blitt et av verdens viktigste kompanier innen samtidsdans og turnerer jevnlig verden over.

Naharins verker er fremført av Lyon Opera Ballet, Les Grands Ballets Canadiens, Nederlands Dans Theatre, Frankfurt Ballet, Hubbard Street Dance Chicago og Rambert Dance Company, Cullbergbaletten og mange andre.

I Norge er flere av hans viktigste verker fremført av Carte Blanche, Norges nasjonale kompani for samtidsdans.

Naharin har vært drivkraften for den eksepsjonelle utviklingen i israelsk samtidsdans og betraktes som en av verdens fremste nålevende koreografer.

## Referanser


## Eksterne lenker
* 
* 
* 
*  Batsheva Dance Company
Tiranstredet

**Tiranstredet** eller **Tiransundet** (arabisk: مضيق تيران ), (hebraisk: מצרי טיראן) er den rundt 5 km brede vannpassasjen som forbinder Rødehavet med Akababukten. Stredet ligger ved Sinaihalvøyas sydspiss og skiller denne halvøya fra Den arabiske halvøya. Stredet er strategisk viktig da det forbinder både Jordan og Israel med Rødehavet. Under seksdagerskrigen spilte Tiranstredet en viktig rolle i konflikten.
Textus Roffensis

**Textus Roffensis**, den fulle tittelen er *Textus de Ecclesia Roffensi per ernulphum episcopum*, latin for «Boken om kirken i Rochester  under biskop Ernulf», er en samling av rettslige eller juridiske dokumenter fra Kent i England. Dokumentsamlingen gir detaljer om lovene til kong Vilhelm I av England og opptegner eierskap til landområder, tilsvarende *[[Dommedagsboken]]*. Nedskrivingen dateres fra omtrent år 1125.

Dokumentene ble skrevet ned som en kopi av et tidligere verk som nå ikke lenger eksisterer. av en munk i klosteret St Andrew's Priory ved Rochesterkatedralen i løpet av bispedømmet til Ernulf av Rochester. Det inkluderer et register av kongelige frihetsbrev, charter, og overdragelser til Rochesterkatedralen hvor det også har blitt bevart individuelle kopier.

Tittelen har kommet til lenge etter at den ble satt sammen, antagelig på midten av 1200-tallet. «Textus» signaliserer at det var en bok med et ornamentert eller dekorert omslag som ble oppbevart i kirken heller enn i klosteret, noe som var uvanlig for verdslig bok, og signaliserer kirkens syn på dens religiøs-politiske viktighet.

Ingenting er igjen av dens opprinnelige innbinding, men den nye fra ca. 1300 besto av trebord dekket med lær som varte fram til tidlig på 1700-tallet hvor det ble erstattet. Boken består i dag av 235 pergamentblader. Noen få av de dominerende kapitalbokstavene er blitt fargelagt, og kun en er blitt helt illustrert, på begynnelsen av andre del. Pagineringen i arabiske tall har blitt påført etter år 1300.

Dokumentene var delvis eller i helhet av angelsaksisk opprinnelse, og har blitt karakterisert som Englands best skjulte skatt og bevares i dag i Medway Studies Centre og er under bearbeidelse til å bli skannet og gjort tilgjengelig som en digital bok med programvaren «Snu arkene» («Turning the Pages») som etterligner opplevelsen av snu ark for ark

Textus Roffensis består mer nøyaktig av to bøker, begge skrevet ned omtrent på samme tid, og stort sett av den samme skriver. Den første boken består av den mest betydningsfulle av alle bevarte samlinger av angelsaksiske lover og strekker seg for konvertering av Æthelberht av Kent til kroningen av kong Henrik I av England, den tredje sønnen av Vilhelm Erobreren, i år 1100. Den andre delen er den eldste og mest betydningsfull av katedralregistrene. Det er en form for minnebok for referanse og sikkerhet.

Hensikten med boken, som ble satt sammen kort tid etter den normanniske erobringen i 1066, var blant annet å kunne forsvare engelske eiendommer og grunnleggelser mot truende normanniske autoriteter. Som sådan representerer verket det første dokumenterte bevis på kompromisser mellom det nye normanniske herredømmet og deres innfødte engelske undersåtter, noe som antyder en tilnærmelse enn en konfrontasjon mellom engelsk språk og lov på den ene siden og normannisk (fransk) språk og lov på den andre siden.

## Referanser


## Eksterne lenker
* Medway Council: The textus roffensis
* Medway Council: Illuminated page from the ''Textus Roffensis'' 
* Earliest record of English language to go online
Beljov

**Beljov** (russisk: Белёв) er en by i Tula oblast i Russland. Den ligger på venstre bredd av elva Oka, rundt 100&nbsp;km sørvest for Tula.

Beljov ble første gang nevnt i en krønike i 1147. Etter oppløsningen av Fyrstedømmet Tsjernigov etter den mongolske invasjonen av Russland ble Beljov sete for et lokalt fyrstedynasti. Beljovs fyrster vinglet mellom Storhertugdømmet Litauen og Storfyrstedømmet Moskva, før de etterhvert kom under sistnevnte. I byen ligger en av de eldste kirkene i Tula oblast.

## Demografi
Befolkningsutvikling:
:

## Referanser


## Eksterne lenker
*
Årbok for Nordmøre

**Årbok for Nordmøre**, er en årbok som kommer ut i Kristiansund. Den dekker region- og lokalhistorisk stoff fra Kristiansund og Nordmøre. 

Fra 1982 til 1994 ble boka utgitt i fellesskap av Nordmøre Museum og Nordmøre Historielag. Boka var en fortsettelse av *Årsskrift for Nordmøre Historielag*. 

Fra 1995 har Nordmøre Historielag vært alene om utgivelsen av *Årbok for Nordmøre*, mens Nordmøre Museum har utgitt *Årbok for Nordmøre Museum* fra 1995 til 2003.
Lamine Diatta

**Lamine Diatta** (født 2. juli 1975) er en senegalesisk fotballspiller som spiller for Doncaster i England. Han flyttet til Frankrike tidlig og begynte å spille for Toulouse. 

I juni 1999 betalte  26 millioner franc for å hente ham fra Toulouse på femårskontrakt. Marseille spilte et system med to midtstoppere, hvorav Laurent Blanc var en nøkkelspiller på laget. Diatta var tiltenkt en rolle som en av fire midtstoppere i spillerstallen, men da Blanc kort tid senere ble solgt til , la trener Rolland Courbis om taktikken, hvilket førte til at Diatta ble ansett som overflødig. Én måned etter Diatta ankom Marseille ble han derfor solgt videre til  for samme sum de hadde kjøpt ham for, før Diarra kunne rukket å spille en eneste kamp for Marseille. 

Han ble seriemester med Lyon i 2005 og 2006. Han har også vært innom Newcastle United i engelsk Premier League. Han fikk sin første kamp i Premier League for Newcastle United 5. april 2008, men ble frigjort fra kontrakten med Newcastle United 15. mai 2008. Han har også spilt i Tyrkia for Beşiktaş. Han sluttet på  sitt landslag i 2008. Han var også  sin kaptein.

## Referanser


## Eksterne lenker
*
Sue Monk Kidd

**Sue Monk Kidd** (født 1948) er en amerikansk forfatter, best kjent for romanen *[[Bienes hemmelige liv]]* (eng. *The Secret Life of Bees*). Boken ble utgitt første gang i 2002.

## Liv og virke
### Bakgrunn
Kidd ble født i Sylvester i Georgia, Hun ble uteksaminert fra Texas Christian University som sykepleier i 1970. Etter eksamen arbeidet hun som sykepleier og sykepleielærer.

Da hun var i tyeårene ble hun influert av den katolske presten og forfatteren Thomas Mertons skrifter til å utvikle sitt indre liv.  I tredveårene tok hun skrivekurs ved Emory University og Anderson College i Sør-Carolina (som senere ble Anderson University) og var også med Sewanee, Bread Loaf og andre skribentkonferanser.

### Forfatter
Hun startet som skribent etter at et essay hun skrev i en skriveklasse ble utgitt i magasinet *[[Guideposts]]*, og senere trykt på nytt i *Reader's Digest* (*[[Det Beste]]*). Hun fortsatte å skrive for *Guideposts*.

De første bøkene hennes, *God’s Joyful Surprise* (1988) og *When the Heart Waits* (1990), er åndelige selvbiografiske fortellinger der hun forteller om hvordan hun opplever kontemplativ kristendom. *The Dance of the Dissident Daughter* (1996) tar opp tema fra feministisk teologi. Hun brukte tre og et halvt år på å skrive den første romanen sin, *Bienes hemmelige liv*. Den andre romanen, *Havfruestolen* (eng. *The Mermaid Chair*) ble utgitt i 2005. Den tredje romanen, *Granateplene* (eng. *Travelling with Pomegranates*) ble utgitt i 2009, og er skrevet sammen med datteren, Ann Kidd Taylor. I 2014 kom romanen *Bursdagsgaven*, som er bygget over livet til Sarah Grimké.

Kidd har sagt at hun er påvirket av Henry David Thoreau, Kate Chopin, Thomas Merton og Carl Jung.

Hun bodde mange år i Charleston i Sør-Carolina, sammen med ektefellen og to barn, men flyttet til Florida som pensjonist.

## Bibliografi
* *God’s Joyful Surprise* (1988)
* *When the Heart Waits* (1990)
* *The Dance of the Dissident Daughter* (1996)
* *The Secret Life of Bees* (2002)
* *The Mermaid Chair* (2005)
* *Travelling with Pomegranates* (2009)
**The Invention of Wings* (2014)

## Oversettelser til norsk

## Referanser


## Eksterne lenker
* 
* 
*
Marinemaleri

**Marinemaleri** var en kunstsjanger som oppsto i seilskipstiden fordi både redere og skipsoffiserer kunne tenkes å ønske seg et portrett av sitt skip. Sjangren ble dyrket fra 1700-tallet og har fortsatt noen få utøvere. Begrepet dekker også billedmessige framstillinger, der sjøen utgjør et hovedelement. 

Den som skulle bli marinemaler, måtte ha god kjennskap til rigging og skrog og hvordan skip oppførte seg i sjøen, slik at kunden skulle kunne kjenne igjen sitt fartøy. De flinkeste klarte også å lage overbevisende bølger og illusjon av dypt vann. Yrket gikk ofte i arv i familier, der kunnskap ble overført muntlig.

Maleren Frits Thaulow kaller seg selv marinemaler ved folketellingen i 1875. 

De enkleste skipsbildene ble nok laget mens skipet lå ved kai og påført seilføring og fritt hav etterpå.

Det er svært få norske nålevende marinemalere, men de finnes. Bl.a. Ants Lepson, bosatt i Arendal, og Roald Solberg, født 1943 og bosatt i Sandefjord.

## Referanser


## Litteratur
* Nils P. Vigerstøl: *Kaptein og marinemaler*, Gaveca 2014, ISBN 9788299919739

## Se også
* Maritim kunst
* Skutemaleri
Bogoroditsk

**Bogoroditsk** (russisk: Богоро́дицк) er en by i Tula oblast i Russland. Den ligger ved elva  Upjorta (ei sideelv til Upa).

Bogoroditsk ble grunnlagt på 1660-tallet som et trefort. På 1770-tallet ble fortet revet for å gi plass til palasset til Bobrinskij-familien. Bogoroditsk fikk bystatus i 1777.

## Demografi
Befolkningsutvikling:
:

## Referanser


## Eksterne lenker
*
Morten Ågheim

**Morten Ågheim** (født 20. juli 1980 i Mo i Rana, død 8. juni 2017), var en norsk skihopper fra Åga utenfor Mo i Rana.

Han kom på andreplass i junior-NM i 1998. Hans beste plassering i verdenscupen var en fjerdeplass i storbakken i Harrachov 20. desember 1998. Sesongen 1998/99 kom han på 16.plass i verdenscupen sammenlagt, og var den sesongens nest beste nordmann etter Tommy Ingebrigtsen (11.plass). Ågheim la opp som skihopper i 2002 etter flere sesonger med svake resultater.

Han ble tildelt hederspriser fra moderklubben Åga Idrettslag.

## Referanser


## Eksterne lenker
*
Håndball under Sommer-OL 1980

**Håndball under Sommer-OL 1980**. Håndball var med på det olympiske programmet for fjerde gang under OL 1980 i Moskva. Det deltok tolv herrelag og seks kvinnelag. Øst-Tyskland vant gullmedaljene i turneringen for menn og Sovjetunionen vant kvinnenes turnering.

## Medaljer

## Medaljevinnere

## Resultater
### Menn

#### Plasseringer

### Kvinner
#### Plasseringer
**[[Round robin|Seriespill]], 6 lag**

## Eksterne lenker
* Resultater og profilside  på sports-reference.com
Bolokhovo

**Bolokhovo** (russisk: Болохово) er en by i Tula oblast i Russland. Den ligger ved elva  Olen (i Okas nedbørfelt), rundt 20&nbsp;km sørøst for Tula. Den fikk bystatus i 1943.

## Demografi
Befolkningsutvikling:
:

## Referanser


## Eksterne lenker
*
Håndball under Sommer-OL 1988

**Håndball under Sommer-OL 1988**. Håndball var med på det olympiske programmet for sjette gang under OL 1988 i Seoul. Tolv herrelag og åtte kvinnelag deltok. Sovjetunionen vant gullmedaljene i herreturneringen og Sør-Korea vant dameturneringen.

## Medaljer

### Medaljevinnerne

## Resultater
### Menn

#### Plasseringer

### Kvinner
**[[Round robin|Finalerunde, seriespill]]**

#### Plasseringer

## Eksterne lenker
* Resultater og profilside  på sports-reference.com
Salomo og Saturn

**Salomo og Saturn** er et angelsaksisk diskusjonsdikt som er bevart i en rekke tekstfragmenter. Saturn er portrettert som en trollmann som diskuterer med den vise kong Salomo.

Diktet er fremstilt i form av en dialog preget av gåter og hvor Salomo, den klokeste kongen av gamletestamentes Israel, og Saturn, den eldste av de eldre gudene i den romerske mytologien, skjønt identifisert i diktet som en prins av Kaldea (et område i det sydlige Mesopotamia). De utspør hverandre om bibelske emner og annet kunnskap fra middelalderen. Hele diktet er konkurranse i gåter mellom to gråskjeggede figurer, tilsvarende de norrøne diktene *[[Vaftrudnesmål]]* og *[[Alvismål]]*, og andre tilsvarende kvad i *[[Den eldre Edda]]*. I *Salomo og Saturn* er det kristen kunnskap som er kilden for gåtene, bildene er tatt fra en eksotisk gruppe, falne engler og benytter seg av Fader vår som en kampvelsignelse.

Verket eksisterer i tre versjoner: en prosaversjon i *[[Vercelliboken]]*, og to poetiske versjoner med bokstavrim, den ene (i Corpus Christi College ved University of Cambridge, manuskript «MS 422») har blitt innflettet i prosa.

En poetisk utgave benytter runer som en form for gåtefull stenografi og hvor runebokstavene står for ord i angelsaksisk som navngir dem. Fra dette vet vi noen av navnene til det utvidede settet med runer som ble brukt for å skrive angelsaksisk. Prosaversjonen har en gåte som følger: «Hvem oppfant bokstavene? Kjempene Mercurius» som er Odin. Angelsakserne identifiserte Merkur som tilsvarende med Odin ved at de begge hersket over onsdagen.

## Referanser


## Eksterne lenker

* ''Et av diktene fra Salomo og Saturn – på angelsaksisk (gammelengelsk)
Kongshavn

**Kongshavn** er et område innunder Ekebergskråninga i Oslo. Området utgjøres av kaiområdet mellom Sjursøya i sør og Loelvas utløp i nord, samt bebyggelsen i Karlsborgveien på oppsiden av Mosseveien. Nord for dette ligger Grønlia (som er del av Bjørvika-planområdet).

Kaiområdet ligger i Bydel Nordstrand mens bebyggelsen i Karlsborgveien ligger i Bydel Gamle Oslo.

## Historie

Håkon Håkonssen brukte den naturlige havnen i Kongshavn i 1240, og Christian II la flåten sin i Kongshavn da han beleiret Akershus festning. Men det er ikke kjent om det var en permanent havn i området i middelalderen. Før Mosseveien ble bygget rundt 1850 var det ikke mulig å ta seg langs land inn til byen, men man måtte gå opp dagens Karlsborgveien til der hvor sjømannsskolebygningen ligger i dag, og derfra ned til byen.

Historisk var området en del av gården Jomfrubråten, inntil det ble skilt ut i 1747. Fra omkring 1750 og til 1830-årene var Kongshavn et godt besøkt vertshus, før det på midten av 1800-tallet igjen ble delt opp i flere eiendommer.

Bebyggelsen på nedsiden av Mosseveien ble revet i 2011 for å gi plass til ny atkomst til Sydhavna. Det er antatt at det eldste huset her var fra 1700-tallet. Den sørligste av bygningene skal ha vært bygget i 1830 som forlystelsesstedet Kongshavn bad.

Sterke krefter arbeidet for vern av området ut fra kultur- og naturvernhensyn, men lyktes ikke. Her sto bebyggelse fra samme tidsepoke og type som den revne trehusbebyggelsen på Enerhaugen. Området har også en enestående jettegryte som skapte stor, internasjonal oppmerksomhet i kjølvannet av oppdagelsen i 1873. I sagalitteraturen nevnes Kongshavn *Ekebergstøa*, det vil si plass ved Ekebergstranda der man kan dra opp skip. Forøvrig har Kongshavn vært kjent for sin særegne flora.

## Ny containerhavn

Opprinnelig var Kongshavn en del av Fjordbyens planområde, men ble tatt ut av Fjordbyplanen av byrådet i januar 2006. Området inngår i dag i containerhavnprosjektet Sydhavna etter endelig vedtak av bystyret i august 2009. For å sikre bedret ankomst til Sydhavna, er det i planene forutsatt rivning av all bebyggelse i Kongshavn for å ta imot anslagsvis  kjøretøyer i døgnet. Havneveien på strekningen fra Alnas utløp til Ormsundveien fikk i 2010 navnet Kongshavnveien.

## Referanser


## Eksterne lenker
* 
* ''Kongshavn'' Foredrag av Petter Hartnes holdt på BLF møte i 2004 
* Redd Kongshavn!
* Kongshavn: uttalelse vedrørende planprogram for «ny adkomst for sydhavne, Oslo havn»
* Johannes A. Dons: ''Jettegryten på Bekkelaget Et natur- og kulturklenodium i fare''
* Åpner Bekkelagsgryten for folket
* Om kongshavn på BLFs nettsider
Håndball under Sommer-OL 2000

**Håndball under Sommer-OL 2000**. Håndball var med på det olympiske programmet for niende gang under OL 2000 i Sydney. Tolv herrelag og ti kvinnelag deltok. Russland vant gullmedaljene i herreturneringen og Danmark vant dameturneringen.

## Medaljer

### Menn
#### Plasseringer

### Kvinner
#### Plasseringer

## Eksterne lenker
* Resultater og profilside  på sports-reference.com
Nettbuss Sør

**Nettbuss Sør AS**, tidligere **Aust-Agder Trafikkselskap AS** (**ATS**), var et busselskap i Nettbuss-konsernet med hovedbase i Arendal, fra 2013 i Drammen. Selskapet drev lokaltrafikk i Buskerud (Brakar), Hordaland (Skyss), Sogn og Fjordane, Telemark og Vest-Agder (Agder Kollektivtrafikk). Av ekspressbussruter kjørte selskapet TIMEkspressen rute TE1 mellom Notodden og Oslo og NOR-WAY-rutene 160 Valdresekspressen, 162 Øst-VestXpressen, 430 Fjordekspressen og 450 Sognebussen. Datterselskapet Nettbuss Travel Drammen kjørte deler av lokaltrafikken i Buskerud og hadde flere turbussavdelinger.

I 2015 ble det bestemt at alle de regionale operstørselskapene i Nettbuss skulle fusjoneres inn i morselskapet, og fra 1. januar 2016 ble driften oveført til Nettbuss AS.

## Historie

Nettbuss Sør viderefører den rutebiltrafikken fra mellomkrigstiden som ble etablert av Arendals Dampskibsselskab (ADS) og Risør og Tvedestrand Bilruter (RTB). Arendals Dampskibsselskabs landvertstrafikk – person- og godstrafikk – ble fra 1986 skilt ut i Aust-Agder Trafikkselskap (ATS) der Aust-Agder fylkeskommune og NSB Biltrafikk var de største eierne. I 2000 ble NSB Biltrafikk omgjort til Nettbuss. NSB hadde overtatt alle aksjene i Aust-Agder Trafikkselskap som så fikk navnet Nettbuss Sør. I 2001 ble Nettbuss Grenland innfusjonert i selskapet. Risør og Tvedestrand Bilruter ble overtatt av Nettbuss Sør i 2008, mens Nettbuss Vest ble innfusjonert i 2009. Fra 1. januar 2011 overtok Nettbuss Sør konsesjonen for lokalbussene i Kristiansand-området fra Bussen Trafikkselskap. 1. januar 2013 ble Nettbuss Sør slått sammen med Nettbuss Drammen, og hovedkontoret ble flyttet fra Arendal til Drammen. Fra og med 1. januar 2015 overtok Setesdal Bilruter og Agder Buss all trafikk selskapet hadde i Aust-Agder.

Selskapet drev tidligere ekspressbussrute mellom Kristiansand og Oslo under navnet Sørlandsekspressen, som fra 1. mai 2013 ble en del av Nettbuss express. 1. januar 2014 ble driften av denne ruta overført til Nettbuss Ekspress AS.

## Referanser
Ørnulf Bast

**Ørnulf Bjarne Bast** (1907–1974) var en norsk billedhugger, maler og grafiker. Han var en av de ledende norske billedhuggere på 1900-tallet.

## Utdannelse og arbeid
Bast hadde sin utdannelse ved Kunstakademiet under blant annet professor Wilhelm Rasmussen. Han er representert med verker over hele Norge, samt i USA, Danmark, Frankrike og Canada. Bast er innkjøpt av alle Norges fremste samlinger, som for eksempel Nasjonalmuseet og Riksgalleriet. 
Studiereiser i Egypt, Marokko og Hellas har gitt innflytelser man bl.a. kan finne i ornamenter, farvebruk og klassiske motiver.
Fra tidlig alder ser vi at barn har vært en inspirasjonskilde, motivet finnes i monumenter, gallionsfigurer, fontener, relieff og frittstående skulpturer. Hans egne barn ble i stor grad brukt videre som modeller.
Hans sterke tilknytning til Stavern går tilbake til 1935, da han ble en del av det rike kunstnermiljøet på Citadelløya. Bast hadde permanent sommertilhold i Fuglevik ved Rakke fra 1947 og frem til sin død i 1974, hvor han også hadde sitt atelier.

Ørnulf Bast ble tildelt Kongens fortjenstmedalje i gull.

Han var gift med Lajla Theresia von Hanno (1921–2010) og paret hadde fire barn: Even Bast (1942–2008), Dyveke Bast (1948–), Iselin Bast, kunstner (1950–) og Hallstein Bast, politiker (1955–).

## Verker (utvalg)

* Bjørnson-monumentet
* Bronseløvene utenfor Kunstnernes Hus, Oslo
* 1939: Borregaard-monumentet, Sarpsborg
* St. Hallvardbrønnen, Drammen
* Monumentet *Kongens nei*, Elverum
* Utvandrermonumentet ved Østbanestasjonen
* Skulpturen *To søstre* (Norge Takker Danmark 1940-1945), Eidsvoll Plads, København
* «Evig liv», Sehesteds plass i Oslo, oppført 1950 som Aschehougs gave til byen
* Krigsminnesmerket foran Stavern kirke
* *Stavernsgutten* i Kirkedammen, Stavern
* *Stavernspiken*
* Bystene av Herman Wildenvey og Einar Schøning, Stavern
* Flere kvinnefigurer

## Bibliografi
I 1947 utga han «Nattsvermere», en spesiell bok i begrenset opplag, som var illustrert med hans egne originalraderinger. Senere ga Bast ut «Søvngjenger i barndommens hus» og «Blå morgenskyer» som også tok for seg den surrealistiske drømmeverden han var svært opptatt av i all sin kunst.

## Referanser


## Eksterne lenker
* 
*
Håndball under Sommer-OL 1996

**Håndball under Sommer-OL 1996**. Håndball var med på det olympiske programmet for åttende gang under OL 1996 i Atlanta. Tolv herrelag og åtte kvinnelag deltok. Kroatia vant gullmedaljene i herreturneringen og Danmark vant dameturneringen.

## Medaljer

## Medaljevinnere

## Resultater
#### Menn

#### Kvinner

## Eksterne lenker
* Resultater og profilside  på sports-reference.com
Håndball under Sommer-OL 2008

Håndball stod på det olympiske programmet for ellevte gang under Sommer-OL 2008 i Beijing. To turneringer, en for kvinner og en for menn, ble avviklet i perioden 9. til 24. august.

## Medaljer

## Medaljevinnere
### Menn

### Kvinner

## Eksterne lenker
* 
* Resultater  på sports-reference.com
Hall Trøan Galaaen

**Hall Trøan Galaaen** (født 27. mars 1923 på Røros, død 26. mai 2017) var rådmann i Hedrum kommune fra 1963 til kommunen ble slått sammen med Larvik i 1988. Da fortsatte han som rådmann i den nye storkommunen Larvik kommune til han ble pensjonist. 

Han var utdannet jurist (cand.jur.). Som pensjonist var han medlem av forliksrådet i Larvik. Før han kom til Vestfold, var han advokat i Oppdal og ligningssekretær i Modum. 

Han var styreleder i Human-Etisk Forbund 1981-1983 og ble utnevnt til æresmedlem av organisasjonen i 1987. I 1999 utga han boken *I livsynskampens brennpunkt - humanetikk i praksis* (Fjellheimen Forlag).

## Referanser


## Kilder
* Omtale i Aftenposten Kultur 27. mars 2008 side 13 i forbindelse med 85-årsdag